****

**Termat e referencës**

|  |
| --- |
| Njoftim për ekspertë për hartimin e manualit të prindërimit |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen e UNICEF dhe në bashkëpunim me USAID.

Projekti konsiston në vazhdimin e ofrimit te sherbimit tek Qendra Ditore ne Shengjin, per femijet e moshes parashkollore. Qendra funksionon si hapësire e sigurte dhe edukuese për fëmijët. Filozofia kryesore është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj do të ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit do të realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të ofrojë shërbimet e specifikuara:*

* Personi përgjegjës ka një njohje të detajuar të projektit, qasjes, objektivave dhe qëllimeve
* Personi përgjegjës realizon një rishikim të literaturës mbi prindërimin pozitiv, të lidhur me situatat e emergjencës
* Personi përgjegjës përfshin në manual konceptet kryesore të lidhura me disiplinën pozitive
* Personi përgjegjës analizon teknikat kryesore të prindërimit pozitiv me fëmijët e grupmoshës parashkollore
* Përsoni përgjegjës përfshin në manual strategji ndihmuese për përmirësimin e shëndetit mendor të target grupit të synuar
* Personi përgjegjës realizon hartimin e manualit me një gjuhë të thjeshtë, pozitive dhe etike
* Personi përgjegjës realizon hartimin e manualit bazuar tek shembuj konkretë dhe ilustrativë
* Personi përgjegjës merr në konsideratë karakteristikat kulturore të lidhur me prindërimin

1. **Pritshmëritë**

|  |
| --- |
| Outputi |
| * Rishikim i literaturës * Hartim i manualit mbi prindërimin pozitiv tek fëmijët e grupmoshës parashkollore * Hartim i manualit me fokus situatat e emergjencës * Hartim i manualit në mënyrë etike dhe të thjeshtë për tu kuptuar nga audienca e gjerë |

1. **Profili**

*Edukimi, Kualifikimi*

* Background akademik të lidhur me fushën e psikologjiksë dhe edukimi
* Ekspertizë në punën me fëmijët e grupmoshës parashkollore
* Njohuri shumë të mira të disiplinës së prindërimit pozitiv
* Ekspertizë në fushën e shëndetit mendor

*Eksperienca të mëparshme*

* Përvoja relevante të mëparshme të hartimit të manualeve
* Eksperienca të mëparshme në OJF

*Kërkesat specifike profesionale*

* Njohës të mirë të prindërimit pozitiv
* Njohës të nevojave zhvillimore të fëmijëve
* Aftësi të shkëlqyera komunikimi
* Aftësi për të punuar në grup
* Aftësi për të qenë fleksibël
* Aftësi për të punuar dhe respektuar deadline-t
* Aftësi organizative dhe kreative
* Aftësi sociale

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtori i Projektit

b. Fushëveprimi i punës së konsulentit nuk parashikon përdorimin e ambienteve të projektit, por nuk përjashton mundësinë kur lind nevoja.

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.